یہ دور گزرا کبھی نہ دیکھیں پیا کی آنکھیں خمار متیاں نجی شاکر غزلیں
یہ دور گزرا کبھی نہ دیکھیں پیا کی انکھیاں خمار متیاں 
کہے تھے مردم شرابی ان کوں نکل گئیں اپنی دے غلطیاں 
سوائے گل کے وہ شوخ انکھیاں کسی طرف کو نہیں ہیں راغب 
تو برگ نرگس اوپر بجا ہے لکھوں جو اپنے سجن کوں پتیاں 
صنم کی زلفاں کو ہجر میں اب گئے ہیں مجھ نین ہیں خواب راحت 
لگے ہے کانٹا نظر میں سونا کٹیں گی کیسے یہ کالی رتیاں 
جو شمع رو کے دو لب ہیں شیریں تو سبزۂ خط بجا ہے اس پر 
زمین پکڑی ہے طوطیوں نے سنیں جو میٹھی پیا کی بتیاں 
خیال کر کر بھٹک رہا ہوں نظر جو آئے تیور ہیں بانکے 
بناؤ بنتا نہیں ہے ناجیؔ جو اس سجن کو لگاؤں چھتیاں